Vyhodnotenie medzirezortného pripomienkového konania

Správa o transformácii vlastníckych a užívacích vzťahov k lesným pozemkom 

Spôsob pripomienkového konania	 	
Počet vznesených pripomienok, z toho zásadných	23  / 0 	
Počet vyhodnotených pripomienok	23 	
		
Počet akceptovaných pripomienok, z toho zásadných	22  / 0 	
Počet čiastočne akceptovaných pripomienok, z toho zásadných	0  / 0 	
Počet neakceptovaných pripomienok, z toho zásadných	1  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo výstavby a regionálneho rozvoja Slovenskej republiky 	 	 	 	x 	
2 .	Ústredie práce, sociálnych vecí a rodiny 	 	 	 	x 	
3 .	Centrum pre medzinárodnoprávnu ochranu detí a mládeže 	 	 	 	x 	
4 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	 	x 	
5 .	Európske spotrebiteľské centrum 	 	 	 	x 	
6 .	Rada vlády Slovenskej republiky pre verejnú správu 	 	 	 	x 	
7 .	Ministerstvo zdravotníctva Slovenskej republiky 	 	 	 	x 	
8 .	Odbor vládnej agendy Úradu vlády 	1 (1o,0z) 	 	 	 	
9 .	Ministerstvo financií Slovenskej republiky 	 	 	 	x 	
10 .	Ministerstvo zahraničných vecí Slovenskej republiky 	 	 	x 	 	
11 .	Ministerstvo obrany Slovenskej republiky 	1 (1o,0z) 	 	 	 	
12 .	Štátny dopravný úrad 	 	 	 	x 	
13 .	Odbor Centrálneho verejného obstarávania 	 	 	 	x 	
14 .	Ministerstvo dopravy, pôšt a telekomunikácií Slovenskej republiky 	 	 	x 	 	
15 .	Ministerstvo práce, sociálnych vecí a rodiny Slovenskej republiky 	 	 	x 	 	
16 .	Ministerstvo vnútra Slovenskej republiky 	 	 	x 	 	
17 .	Ministerstvo spravodlivosti Slovenskej republiky 	 	 	 	x 	
18 .	Ministerstvo školstva, vedy, výskumu a športu Slovenskej republiky 	 	 	 	x 	
19 .	Ministerstvo kultúry a cestovného ruchu Slovenskej republiky 	 	 	x 	 	
20 .	Ministerstvo pôdohospodárstva, životného prostredia a regionálneho rozvoja Slovenskej republiky  	 	 	 	x 	
21 .	Ministerstvo pôdohospodárstva, životného prostredia a regionálneho rozvoja Slovenskej republiky 	 	 	 	x 	
22 .	Ministerstvo hospodárstva a výstavby Slovenskej republiky 	 	 	x 	 	
23 .	Úrad vlády Slovenskej republiky 	1 (1o,0z) 	 	 	 	
24 .	Úrad priemyselného vlastníctva Slovenskej republiky 	 	 	x 	 	
25 .	Úrad pre reguláciu sieťových odvetví 	 	 	x 	 	
26 .	Úrad geodézie, kartografie a katastra Slovenskej republiky 	20 (20o,0z) 	 	 	 	
27 .	Úrad jadrového dozoru Slovenskej republiky 	 	 	x 	 	
28 .	Štatistický úrad Slovenskej republiky 	 	 	x 	 	
29 .	Úrad pre verejné obstarávanie 	 	 	x 	 	
30 .	Správa štátnych hmotných rezerv Slovenskej republiky 	 	 	x 	 	
31 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
32 .	Protimonopolný úrad Slovenskej republiky 	 	 	x 	 	
	SPOLU	23 (23o,0z) 	0 (0o,0z) 	14 	14 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
OVA 	m. č. 1084/2010-100 
I. Návrh uznesenia: 
5. r.: „správa“ nahradiť „Správa“ 
B.2., 3. r. – upraviť medzery v riadku 

II. Predkladacia správa: 
ods. 2, 2. r.: „š. p.“ nahradiť „š. p.,“ – aj vo všetkých ďalších prípadoch, keď nasleduje 
ďalšie slovo 

III. Materiál: 
str. 2, ods. 4, 1. r.: „Registrov“ nahradiť „registrov“ 
7. r.: „vlastníkov ako je“ nahradiť „vlastníkov, ako je“ 
ods. 8, 4. r.: „ŠOLH podali“ nahradiť „ŠOLH, podali“ 
„prostriedky z toho“ nahradiť „prostriedky z toho“ 
str. 3, ods. 7, 3. r.: „Z. z..“ nahradiť „Z. z.“ – aj vo všetkých ďalších prípadoch 
str. 4, ods. 2, 2. r.: „štátu rieši, zákon“ nahradiť „štátu, rieši zákon“ 
ods. 6, 1. r.: medzi slovami „ministerstva, ako“ vynechať čiarku 
str. 5, ods. 2, 19. r.: „k.ú.“ nahradiť „k. ú.“ – aj vo všetkých ďalších prípadoch 
str. 6, ods. 1, 2. r.: „€“ nahradiť „Eur“ – aj vo všetkých ďalších prípadoch v takomto 
kontexte 
ods. 8, 4. r.: za „ha“ doplniť bodku 
str. 8, ods. 2, 11. r.: „01. 01. 2004“ nahradiť „1. 1. 2004“ – podobne písať aj všetky ďalšie 
dátumy 
17. r. – upraviť medzeru v riadku 
str. 10, 3.1., ods. 4, 1. r.: „dopadom“ nahradiť „dosahom“ – aj vo všetkých ďalších 
prípadoch a gramatických pádoch, keď nejde o fyzický dopad 
3. r : „Z.z.“ nahradiť „Z. z.“ – aj vo všetkých ďalších prípadoch 
7. r.: „5,5%“ nahradiť „5,5 %“ – podobne písať aj všetky ďalšie výrazy 
tohto typu 
str. 12, ods. 2, 1. r.: „zmluvy niektoré“ nahradiť „zmluvy, niektoré“ 
5., ods. 4, 4. r.: „Jedná sa“ nahradiť „Ide“ – aj vo všetkých ďalších prípadoch 
ods. 5, 1. r.: „za účelom“ nahradiť „s cieľom“ 
str. 13, ods. 1, 9. r.: „15 v rámci ktorého“ nahradiť „15, v ktorého rámci“ 
ods. 4, 1. r.: „ŠOLH sa týka“ nahradiť „ŠOLH, sa týka“ 
ods. 6, 2. r.: medzi slová „osôb je“ vložiť čiarku 
str. 14, ods. 2, 2. r.: „31.12.2009“ nahradiť „31. 12.. 2009“ – podobne písať aj všetky 
ďalšie dátumy“ 
str. 15, 6., ods. 4, 3. r.: „č.330“ nahradiť „č. 330“. 

 	O 	A 	Zapracované v texte. 	
MO SR 	prílohe č. 4e 
v stĺpcoch 4 a 6 treba prepočítať pôvodné sumy 1 231 tis. Sk na eurá. 

 	O 	A 	Zapracované v prílohe. 	
ÚV SR 	doložke vybraných vplyvov 
- upozorňujeme, že správa obsahuje „štandardnú“ doložku vplyvov, podľa uznesenia vlády SR č. 112/2010 je však od 1. júna 2010 povinnosťou členov vlády a predsedov ostatných ústredných orgánov štátnej správy SR zabezpečiť pri predkladaní materiálov na rokovanie vlády uplatňovanie aktualizovanej Jednotnej metodiky na posudzovanie vybraných vplyvov. Táto úprava sa premietla aj do Smernice na prípravu a predkladanie materiálov na rokovanie vlády SR (smernica). Predložená správa podľa novelizovanej smernice v tomto kontexte nepostupuje.  	O 	A 	Doložka vybraných vplyvov bola predložená na PPK a následne bude predložená aj v ďalšom legislatívnom procese. 	
ÚGKK SR 	K bodu 1.2, Osobitná pripomienka, K vlastnému materiálu 
Text "K 31. 12. 2009 bolo v rámci Slovenskej republiky vrátené vlastníctvo 3 440 fyzickým osobám s výmerou 62 522 ha podľa zákona č. 229/1991 Zb. a 41 fyzickým osobám s výmerou 1 444 ha podľa zákona č. 503/2003 Z.z.. K danému termínu bolo celkove doriešených 57 083 žiadostí o usporiadanie vlastníckych a užívacích práv fyzických osôb s celkovou výmerou 165 373 ha." 
odporúčame upraviť na 
"K 31. 12. 2009 bolo v rámci Slovenskej republiky vrátené vlastníctvo k lesným pozemkom 3 440 fyzickým osobám s výmerou 62 522 ha podľa zákona č. 229/1991 Zb. a 41 fyzickým osobám bolo vrátené vlastníctvo k lesným pozemkom s výmerou 1 444 ha podľa zákona č. 503/2003 Z. z. K danému termínu bolo celkove doriešených 57 083 žiadostí o usporiadanie vlastníckych a užívacích práv fyzických osôb k lesným pozemkom s celkovou výmerou 165 373 ha. 

Odôvodnenie: 
Uvedené zmeny odporúčame v záujme zachovania zrozumiteľnosti textu. 	O 	A 	Zapracované v texte. 	
ÚGKK SR 	K bodu 1.2, Osobitná pripomienka, K vlastnému materiálu 
V texte "Ďalším nedostatkom, ktorí spomaľuje proces transformácie vlastníckych a užívacích vzťahov je skutočnosť, že v niektorých rozhodnutiach pozemkových úradov figurujú aj tri povinné osoby a v prípadoch navrátenia vlastníctva na pozemnoknižnú parcelu, prípadne ešte archívnu parcelu, je zložité určiť, ktorá z povinných osôb je na ktorej parcele povinnou osobou." odporúčame pojem "pozemnoknižnú parcelu" upraviť na "pozemkovoknižnú parcelu". 

Odôvodnenie: 
Vzhľadom na to, že právne predpisy , ako napr. § 30 vyhlášky č. 461/2009 Z. z. ktorou sa vykonáva zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov a odborná literatúra používa pojem "pozemkovoknižná", je potrebné v záujme zachovania pojmovej jednotnosti používať rovnakú terminológiu. 
 	O 	A 	Zapracované v texte. 	
ÚGKK SR 	K bodu 1.2, Osobitná pripomienka, K vlastnému materiálu 
V texte "Ďalším nedostatkom, ktorí spomaľuje proces transformácie vlastníckych a užívacích vzťahov je skutočnosť, že v niektorých rozhodnutiach pozemkových úradov figurujú aj tri povinné osoby a v prípadoch navrátenia vlastníctva na pozemnoknižnú parcelu, prípadne ešte archívnu parcelu, je zložité určiť, ktorá z povinných osôb je na ktorej parcele povinnou osobou." odporúčame upraviť slovo "ktorí" na "ktorý". 

Odôvodnenie: 
Vzhľadom na to, že ide o jednotné číslo mužského rodu gramaticky je správe "ktorý". 
 	O 	A 	Zapracované v texte. 	
ÚGKK SR 	K bodu 1.2, Osobitná pripomienka, K vlastnému materiálu 
V texte "Takýto postup komplikuje už usporiadané vlastníctvo štátu v tom smere, že vzniká podvojné vlastníctvo v evidencii katastra nehnuteľností, ak obvodný pozemkový úrad rozhodne o pozemkoch evidovaných v registri E katastra nehnuteľností, vzniká podielové spoluvlastníctvo štátu a oprávnených osôb, alebo dochádza k zrušeniu LV štátu." 
odporúčame pojem "podvojné vlastníctvo" upraviť na "duplicitné vlastníctvo". 

Odôvodnenie: 
Vzhľadom na to, že odborná literatúra používa pojem "duplicitné vlastníctvo", je potrebné v záujme zachovania pojmovej jednotnosti používať rovnakú terminológiu. 	O 	A 	Zapracované v texte. 	
ÚGKK SR 	K bodu 1.3, Osobitná pripomienka, K vlastnému materiálu 
Text "Pritom sa postupuje diferencovane podľa toho, či ide o riešenie podľa druhej časti zákona, keď vlastníctvo prešlo na štát alebo podľa štvrtej časti zákona, keď vlastníctvo bolo dodržané a bolo obmedzené ich užívanie." odporúčame preformulovať, najmä slovné spojenie "vlastníctvo bolo dodržané" na vhodnejšiu formuláciu ako napr. "vlastníctvo bolo zachované". 

Odôvodnenie: 
Uvedenú zmenu odporúčame v záujme zachovania zrozumiteľnosti textu. 
 	O 	A 	Zapracované v texte. 	
ÚGKK SR 	K bodu 2.1, Osobitná pripomienka, K vlastnému materiálu 
Text "Lesy SR, š. p. Banská Bystrica obhospodarovali 932 718 ha lesných pozemkov a prenajali 10 554 ha lesných pozemkov vo vlastníctve štátu iným subjektom.. Z tejto výmery je 700 859 ha vo vlastníctve štátu a 242 413 ha vo vlastníctve neštátnych subjektov. Obhospodarovaná výmera neštátneho sektora predstavuje výmeru lesných pozemkov, ktorú štátny podnik má v nájme, z výmery lesných pozemkov neštátnych subjektov, ktorí si svoje práva uplatnili a sú v riešení a z výmery lesných pozemkov neštátnych subjektov, ktorí si svoje práva doposiaľ neuplatnili (údaje o obhospodarovaní lesných pozemkov sú uvedené v prílohe č. 2a). Od začiatku riešenia reštitučných nárokov prijal štátny podnik 96 907 žiadostí o usporiadanie vlastníckych a užívacích práv s požadovanou výmerou 931 965 ha. K 31. 12. 2009 štátny podnik kladne vybavil a fyzicky odovzdal 58 995 žiadostí s výmerou 844 048 ha. Z toho je 54 597 žiadostí súkromných lesomajiteľov, ktorým boli vrátené lesné pozemky s výmerou 156 340 ha. Z toho bolo vybavených 2 745 žiadostí s výmerou 56 338 ha podľa § 6 a § 9 zákona č. 229/1991 Zb., teda na základe rozhodnutia príslušného pozemkového úradu a 19 žiadostí s výmerou 1 420 ha o vydanie vlastníctva podľa § 3 zákona č. 503/2003 Z. z. Počet vybavených žiadostí spoločenstevných útvarov, tvorených pozemkovými spoločenstvami (bývalé urbariáty, komposesoráty) je 3 365 s výmerou 437 566 ha. Počet vybavených žiadostí miest a obcí je 406 s výmerou 176 478 ha. Vybavených žiadostí cirkví a náboženských spoločností je 590 s výmerou 67 926 ha. Vybavené žiadosti iných subjektov predstavujú počet 37 subjektov s výmerou 5 738 ha. V tomto prípade ide o subjekty, ktoré boli riešené ako družstvá. Lesy SR, š. p. Banská Bystrica k 31. 12. 2009 užívajú lesné pozemky vo vlastníctve 1 242 neštátnych subjektov s výmerou 28 737 ha, na základe zmlúv o nájme. Z uplatneného počtu žiadostí a požadovanej výmery k sledovanému obdobiu ostáva doriešiť 37 912 žiadostí s predpokladanou výmerou 87 917 ha. Prehľad o prijatých a vybavených žiadostiach je uvedený v prílohe č. 1a." 
odporúčame upraviť nasledovne 
"Lesy SR, š. p. Banská Bystrica obhospodarovali 932 718 ha lesných pozemkov a prenajali 10 554 ha lesných pozemkov vo vlastníctve štátu iným subjektom.. Z tejto výmery lesných pozemkov je 700 859 ha vo vlastníctve štátu a 242 413 ha vo vlastníctve neštátnych subjektov. Obhospodarované pozemky neštátneho sektora predstavujú výmeru lesných pozemkov, ktorú štátny podnik má v nájme, z výmery lesných pozemkov neštátnych subjektov, ktorí si svoje práva uplatnili a sú v riešení a z výmery lesných pozemkov neštátnych subjektov, ktorí si svoje práva doposiaľ neuplatnili (údaje o obhospodarovaní lesných pozemkov sú uvedené v prílohe č. 2a). Od začiatku riešenia reštitučných nárokov prijal štátny podnik 96 907 žiadostí o usporiadanie vlastníckych a užívacích práv k pozemkom s požadovanou výmerou 931 965 ha. K 31. 12. 2009 štátny podnik kladne vybavil a fyzicky odovzdal 58 995 žiadostí o usporiadanie vlastníckych a užívacích práv k pozemkom s výmerou 844 048 ha. Z toho je 54 597 žiadostí súkromných lesomajiteľov, ktorým boli vrátené lesné pozemky s výmerou 156 340 ha. Z toho bolo vybavených 2 745 žiadostí o usporiadanie vlastníckych a užívacích práv k pozemkom s výmerou 56 338 ha podľa § 6 a § 9 zákona č. 229/1991 Zb., teda na základe rozhodnutia príslušného pozemkového úradu a 19 žiadostí o usporiadanie vlastníckych a užívacích práv k pozemkom s výmerou 1 420 ha o vydanie vlastníctva podľa § 3 zákona č. 503/2003 Z. z. Počet vybavených žiadostí o usporiadanie vlastníckych a užívacích práv k pozemkom spoločenstevných útvarov, tvorených pozemkovými spoločenstvami (bývalé urbariáty, komposesoráty) je 3 365 pre pozemky s výmerou 437 566 ha. Počet vybavených žiadostí miest a obcí je 406 s výmerou 176 478 ha. Vybavených žiadostí cirkví a náboženských spoločností je 590 s výmerou 67 926 ha. Vybavené žiadosti iných subjektov predstavujú počet 37 subjektov s výmerou 5 738 ha. V tomto prípade ide o subjekty, ktoré boli riešené ako družstvá. Lesy SR, š. p. Banská Bystrica k 31. 12. 2009 užívajú lesné pozemky vo vlastníctve 1 242 neštátnych subjektov s výmerou pozemkov 28 737 ha, na základe zmlúv o nájme. Z uplatneného počtu žiadostí a požadovanej výmery pozemkov k sledovanému obdobiu ostáva doriešiť 37 912 žiadostí s predpokladanou výmerou pozemkov 87 917 ha. Prehľad o prijatých a vybavených žiadostiach je uvedený v prílohe č. 1a." 

Odôvodnenie: 
Uvedené zmeny odporúčame v záujme zachovania zrozumiteľnosti textu. Podobné nelogické formulácie sa vyskytujú v celom texte materiálu (tam kde by sa malo uvádzať "pozemky vo výmere" sa uvádza len pojem "výmera"). 

 	O 	A 	Zapracované v texte. 	
ÚGKK SR 	K bodu 1.2, Osobitná pripomienka, K vlastnému materiálu 
V texte "K 31. 12. 2009 v rámci Slovenskej republiky požiadalo o usporiadanie vlastníckych a užívacích práv celkom 100 881 subjektov s požadovanou výmerou 1 027 828 ha." 
odporúčame upraviť na "K 31. 12. 2009 v rámci Slovenskej republiky požiadalo o usporiadanie vlastníckych a užívacích práv celkom 100 881 subjektov s požadovanou výmerou lesných pozemkov 1 027 828 ha." 

Odôvodnenie: 
Uvedenú zmenu odporúčame v záujme zachovania zrozumiteľnosti textu. 

 	O 	A 	Zapracované v texte. 	
ÚGKK SR 	K bodu 1.2, Osobitná pripomienka, K vlastnému materiálu 
Text "Osobitosťou riešenia odovzdávania lesných ciest je to, že ak cesta alebo jej časť prechádza cez pozemky viacerých vlastníkov, táto prechádza do podielového spoluvlastníctva podľa veľkosti podielu investičnej lesnej cesty na lesnom pozemku vlastníka." odporúčame preformulovať. 

Odôvodnenie: 
Uvedenú zmenu odporúčame v záujme zachovania zrozumiteľnosti textu. 
 	O 	A 	Zapracované v texte. 	
ÚGKK SR 	K bodu 5, Osobitná pripomienka, K vlastnému materiálu 
Odporúčame vypustiť v texte „ Počet a výmera nevybavených žiadostí,...“ spojenie „...a výmera...“. 

Odôvodnenie: 
Uvedenú zmenu odporúčame v záujme zachovania zrozumiteľnosti textu. 
 	O 	A 	Zapracované v texte. 	
ÚGKK SR 	K bodu 1.2, Osobitná pripomienka, K vlastnému materiálu 
V texte "Pri riešení vlastníctva obcí sa vyskytlo niekoľko prípadov, keď lesné pozemky, ktoré boli v pozemkovej knihe zapísané na štát - v správe ONV, ..." odporúčame skrátený tvar "ONV" uviesť celým názvom. 

Odôvodnenie: 
Vzhľadom na to, že uvedený názov je použitý len jedenkrát v texte materiálu, je potrebné ho uviesť ceĺým názvom, len v prípade, ak by sa vyskytoval viackrát bolo by vhodné uviesť aj jeho skrátený tvar. 	O 	A 	Zapracované v texte. 	
ÚGKK SR 	K bodu 1.2, Osobitná pripomienka, K vlastnému materiálu 
V texte "Ďalším nedostatkom, ktorí spomaľuje proces transformácie vlastníckych a užívacích vzťahov je skutočnosť, že v niektorých rozhodnutiach pozemkových úradov figurujú aj tri povinné osoby a v prípadoch navrátenia vlastníctva na pozemnoknižnú parcelu, prípadne ešte archívnu parcelu, je zložité určiť, ktorá z povinných osôb je na ktorej parcele povinnou osobou." odporúčame pojem "archívnu parcelu" upraviť na "parcelu určeného operátu" prípadne parcelu z iných listín. 

Odôvodnenie: Vzhľadom na to, že právne predpisy a odborná literatúra nepoužíva pojem "archívna parcela", je potrebné v záujme zachovania pojmovej jednotnosti používať rovnakú terminológiu.  	O 	A 	Zapracované v texte. 	
ÚGKK SR 	K bodu 2, Osobitná pripomienka, K vlastnému materiálu 
Text "Celkom je potrebné usporiadať užívacie vzťahy na výmere 226 610 ha." je potrebné upraviť na text "Celkom je potrebné usporiadať užívacie vzťahy k lesným pozemkom vo výmere 226 610 ha." 

Odôvodnenie: 
Uvedené zmeny odporúčame v záujme zachovania zrozumiteľnosti textu. Podobné nelogické formulácie sa vyskytujú v celom texte materiálu (tam kde by sa malo uvádzať "pozemky vo výmere" sa uvádza len pojem "výmera", avšak pojem "výmera" sa vždy vzťahuje k pojmu "pozemok").  	O 	A 	Zapracované v texte. 	
ÚGKK SR 	K bodu 2, Osobitná pripomienka, K vlastnému materiálu 
Text "Je možné konštatovať, že v súčasnosti sa riešenie žiadostí zameriava na usporiadanie užívacích vzťahov k lesným pozemkom po vydaní vlastníctva príslušným pozemkovým úradom a k pozemkom vo vlastníctve fyzických osôb s reálnym vlastníctvom, kde ostáva usporiadať výmeru 188 594 ha, v spoluvlastníctve spoločnej nehnuteľnosti fyzických osôb – členov spoločenstevných útvarov ostáva doriešiť na výmere 20 363 ha, nedoriešený majetok miest a obcí predstavuje výmeru 2 035 ha, majetok cirkví nie je doriešený na výmere 4 433 ha, výmera neriešeného iného vlastníctva je 11 185 ha." je potrebné doplniť nasledovne "Je možné konštatovať, že v súčasnosti sa riešenie žiadostí zameriava na usporiadanie užívacích vzťahov k lesným pozemkom po vydaní vlastníctva príslušným pozemkovým úradom a k pozemkom vo vlastníctve fyzických osôb s reálnym vlastníctvom, kde ostáva usporiadať vlastníctvo k pozemkom s výmerou 188 594 ha, v spoluvlastníctve spoločnej nehnuteľnosti fyzických osôb – členov spoločenstevných útvarov ostáva doriešiť na ploche pozemkov vo výmere 20 363 ha, nedoriešený majetok miest a obcí predstavuje výmeru 2 035 ha, majetok cirkví nie je doriešený vo výmere 4 433 ha, výmera neriešeného iného vlastníctva je 11 185 ha." 

Odôvodnenie: 
Uvedené zmeny odporúčame v záujme zachovania zrozumiteľnosti textu. Podobné nelogické formulácie sa vyskytujú v celom texte materiálu (tam kde by sa malo uvádzať "pozemky s výmerou" sa uvádza len pojem "výmera"). 
 	O 	A 	Zapracované v texte. 	
ÚGKK SR 	K bodu 1.2, Osobitná pripomienka, K vlastnému materiálu 
Text "K 31. 12. 2009 bolo v rámci Slovenskej republiky s obcami spísaných 439 protokolov s výmerou 200 210 ha." odporúčame preštylizovať (napr. v znení "K 31. 12. 2009 bolo v rámci Slovenskej republiky s obcami spísaných 439 protokolov, ktoré sa týkajú pozemkov vo výmere 200 210 ha.". 

Odôvodnenie: 
Uvedenú zmenu odporúčame v záujme zachovania zrozumiteľnosti textu. 
 	O 	A 	Zapracované v texte. 	
ÚGKK SR 	K bodu 5, Osobitná pripomienka, K vlastnému materiálu 
Text „ ...až po zosúladení právneho stavu so stavom evidenčným,...“ odporúčame nahradiť slovným spojením „...až po zosúladení právneho stavu so stavom evidovaným v katastri nehnuteľností,...“. 

Odôvodnenie: 
V záujme zachovania pojmovej jednotnosti právnych predpisov je potrebné používať rovnakú terminológiu. 
 	O 	A 	Zapracované v texte. 	
ÚGKK SR 	K bodu 5, Osobitná pripomienka, K vlastnému materiálu 
Odporúčame vypustiť slovné spojenie „...- obsahom registra C katastra nehnuteľností,...“ a nahradiť slovným spojením „...evidovaným v katastri nehnuteľností,...“. 

Odôvodnenie: 
V katastri nehnuteľnosti sa evidujú nielen údaje o parcelách registra „C“, ale aj údaje o parcelách registra „E“. 	O 	A 	Zapracované v texte. 	
ÚGKK SR 	K bodu 1.2, Osobitná pripomienka, K vlastnému materiálu 
Text "K 31. 12. 2009 bolo v rámci Slovenskej republiky doriešených 667 žiadostí cirkví a náboženských spoločností s výmerou 69 403 ha." odporúčame doplniť nasledovne "K 31. 12. 2009 bolo v rámci Slovenskej republiky doriešených 667 žiadostí cirkví a náboženských spoločností o navrátenie vlastníctva k lesným pozemkom s výmerou 69 403 ha." 

Odôvodnenie: 
Uvedené zmeny odporúčame v záujme zachovania zrozumiteľnosti textu. 
 	O 	A 	Zapracované v texte. 	
ÚGKK SR 	K bodu 5, Osobitná pripomienka, K vlastnému materiálu 
Slovné spojenie „ doklad o vlastníctve“ odporúčame nahradiť slovným spojením „listinou preukazujúcou vlastnícke právo k nehnuteľnosti“. 

Odôvodnenie: 
V záujme zachovania pojmovej jednotnosti právnych predpisov je potrebné používať rovnakú terminológiu.  	O 	A 	Zapracované v texte. 	
ÚGKK SR 	K bodu 2.2, Osobitná pripomienka, K vlastnému materiálu 
V texte "Počet vybavených žiadostí spoločenstevných útvarov, tvorených pozemkovými spoločenstvami (bývalé urbariáty, komposesoráty) je 26 s výmerou 11 791 ha." odporúčame vypustiť slovné spojenie „spoločenstevných útvarov“ vzhľadom na to, že ide o neobvyklý technický termín a následne odporúčame vetu vhodne gramaticky upraviť. 

Odôvodnenie: 
V záujme zachovania pojmovej jednotnosti je potrebné používať rovnakú terminológiu.  	O 	N 	Výraz má súvislosť so zákonom č. 181/1995 Z.z. o pozemkových spoločenstvách v znení neksorších predpisov. 	
ÚGKK SR 	Všeobecná pripomienka, K vlastnému materiálu 
Odporúčame v celom texte nahradiť slovo „lesomajiteľ“ slovným spojením „vlastník lesného pozemku“. 

Odôvodnenie: 
V odbornej literatúre, ani v právnych predpisoch sa nepoužíva pojem „lesomajiteľ“. 	O 	A 	Zapracované v texte.